Automobiles Gonfaronnaises Sportives ("AGS" utawi Gonfaron sports car) inggih punika konstruktor balap alit saking Prancis , ingkang ndhérék manéka macem balap mobil sadangu 30 taun, kalebet Formula 1 saking taun 1986 dumugi taun 1991.

Pendirian 
Tim dipundirikaken déning mekanik Perancis, Henri Julien, ingkang ngoperasikaken pompa bènsin - the "Garage de l'Avenir" di sawijining désa ingkang nama Gonfaron. Wonten ing pungkasan taun 1950an lan wiwitan taun 1960an, Julien kanthi rutin ndhèrèk balap kelas alit. Piyambakipun satunggaling pembalap médioker nanging nedahaken kemampuan inggil wonten ing babagan teknik. Pungkasan, piyambakipun nggantos profèsinipun dados tukang damel mobil balap.

Mobil Kapisanan 
Mobil kapisananipun, AGS JH1, medal wonten ing taun 1969. Mobil punika dipundesain déning andhahan Julien, Christian Vanderpleyn warga nagara Bèlgi ingkang kagabung kaliyan tim wiwit pungkasaning taun 1950an dumugi 1988. Langsung, AGS damel mobil formula 3 piyambak kanthi ambisius nanging kirang saé kanggé nglawan Martinis ingkang ndominasi seri mau wonten ing éra 1970an.

Formula 2 
AGS mendhet langkah majeng wonten ing taun 1978 nalika tim kanthi wantun miwiti kompetisi ing Éropah (Formula 2), kanthi tetep migunakaken kendaraan (AGS JH15) ingkang dipunrancang (déning Vanderpleyn), dipunyasa, lan dipunkemudikaken piyambak. Formula 2 minangka tantangan awrat kanggé tim alit mau, wonten ing taun 1978 lan 1979 boten pikantuk poin. Awal 1980an nedahaken kasil ingkang langkung saé. AGS minangka sakedhik tim ingkang yasa mobil piyambak (sareng kaliyan Maurer, Minardi, lan Merzario), lan pikantuk poin kanthi rutin, lan pikantuk kemenangan. AGS damel sajarah nalika pembalapipun, Philippe Streiff menangkan seri pungkasana ing taun 1984, migunakaken AGS JH 19C.

Formula 3000 
Wonten ing taun 1985, AGS pindhah dhateng formula 3000 (kanthi sasis ingkanng dipundamel déning Duqueine sadhèrèk) nanging Julien boten kapéncut kaliyan organisasi lan regulasi seri ingkang énggal, saèngga piyambakipun mikir saperlu mendhet langkang majeng nuju bala mobil kelas donya.

Formula 1

Wiwitan 
Wonten ing pungkasan mangsa panas 1986, dipunputusaken AGS ndhèrèk Italian Grand Prix ing Monza, seri pisanan formula 1 ingkang dipundhèrèki. Struktur tim ngagètaken sanget, tim gadhah boten langkung saking 7 punggawa lan taksih nindakaken operasi ing garasi ing Gonfaron. Kabandhingaken kaliyan Williams, McLaren utawi Ferrari ing pundi nalika samanten gadhah fasilitas ingkang langkung saé.

Asil Jangkep Formula 1 
(key) (results in bold indicate pole position)

Cathetan suku

Pranala njaba
 AGS Formule 1
 Chequered Flag Motorsport's profile of AGS

Konstruktor Formula Satu
Tim F1 Perancis
Prancis